title: هاجر تربیت
text: هاجر تربیت (  1906 ایستانبول - 1974 تهران) - ایرانلی قادین حوقوق‌لاری مودافیعه‌چیسی و سیاستچیسی. 1963 -جو ایلده میلی شورا مجلیسینه سئچیلن ایلک قادین نوماینده‌لردن بیری ایدی . سککیز ایل سونرا، او سنا مجلیسینه سئچیلن ایلک قادین اولدو‌.
  
  یاشاییشی  
    تربیت، 1906 -جی ایلده آناسی حسینقولو تربیتین ایران ائلچی‌لیگینده چالیشدیغی ایستانبولدا آنادان اولدو . اورتا تحصیلینی باشا ووردوقدان سونر ائلچی‌لیکده ایشله‌مگه باشلادی. ایستانبولدا یاشایارکن ائولندیگی محمدعلی تربییتله تانیش اولوب ایرانا کؤچدو، بورادا تربیت تبریزده مکتب مودیری اولدو . 
  
    1935-جی ایلده او تهراندا قادین‌لار اوجاغینی(کانون زنان) یاراتدی،  و 1943-جو ایلده او، قادین پارتیاسی‌نین قوروجولاری‌نین آراسیندا ایدی. شاه خاریجی مکتب‌لرین ایرانلی‌لار طرفیندن ایداره اولونماسینی امر ائتدیکدن سونرا، آمریکالی نوربخش‌ عالی مکتبین رهبری اولدو. داها سونرا مکتب موفتتیشی ایشله‌ییب، تهران موعلیم‌لر کالجینه رهبرلیک ائدیب و داخیلی ایشلر ناظیرلیگی‌نین سوسیال مسله‌لر ایداره‌سی‌نین باش دیرکتورو وظیفه‌سینده چالیشدی.     
  
    قادین‌لارا 1963 -جو ایلده سس‌وئرمه حوقوقو وئریلدی و همین ایل کئچیریلن پارلمان سئچکی‌لرینده تربیت، میلّی شورا مجلیسینه سئچیلن آلتی قادیندان بیری اولدو.  1967 - جی ایلده یئنیدن سئچیلدی . 1971 سئچکی‌لرینده او سنا مجلیسینه سئچیلدی، او، ایراندا سئچیلن ایلک قادین سناتوردور. (اؤنجه‌کی قادین سناتورلار تعیین ائدیلمیشدیر). 1974 -جو ایلده اؤلدو.
  
  اتک یازی‌لار 
  قادین‌لار
  سیاستچیلر